Worcester F 80 Distinctiones

63 Dulcedo

Dulcedo examinetur, culpe, gratie, Christi, et glorie. Prima fugienda, secunda seruanda, tercia imitanda, quarta appetanda. Prima itaque est fugienda quia breuis et transitoria. Si enim puer nobilis hodie nasceretur et statim moreretur potius foret amaritudo quam dulcedo parentibus, Ysai. 24[:8]: *Cessavit gaudium tympanorum, quieuit sonitus letancium, conticuit dulcedo [cithare].* Secundo[[1]](#footnote-1) quia fallax et nosciua sicut piscis si attenderet nocumentum hami, auis laquei, vrsus fosse, fugeret dulce diem cibi, Prou. 7[:5]: *Extranea,[[2]](#footnote-2) et ab aliena que facit verba sua dulcia.*

¶ Secundo quia vilis et abominata sicut nobilis refugit comedere cum canibus etiam delicata, Prou. 9[:17]: *Aque furtive dulciores sunt*. Sed Job 24[:20] dicitur, *Dulcedo* eius vermis.

¶ Secunda dulcedo, scilicet, gratie seruanda est tripliciter, quia in corde per veritatis cognicionem cogitare quod triangulus. Hec tres angulos non perit delectacionem, sed cogitare illud [Matt. 25:34]: *Venite benedicti patris mei,* etc. et illud Can. 2[:14]: *Sonet vox tua in auribus meis*. Eccli. 23[:37]: *Nihil dulcius quam respicere in mandatis Domini*. Secundo in ore per odium mali, Psal. [118:103]: *Quam dulcia faucibus meis eloquia*. Et per amorem boni, Eccli. 6[:5]: *Verbum dulce multiplicat amicos*. Secundo in opere per humilitatem in prosperis, Eccli. 11[:3]: *Brevis in volatilibus [est] apis, [et] initium dulcoris*, etc. Et per pacienciam in aduersis, Prou. 27[:7]: *Anima esuriens[[3]](#footnote-3) amarum pro dulce sumet*.

¶ Tercia dulcedo, scilicet, Christi, est mutanda quia fuit dulcis in preceptis moralibus, Psal. [24:8]: *Dulcis et rectus Dominus, propter hoc*, Eccli. 23[:37]: *Nihil dulcius quam respicere in mandatis Dei*. Dulcior in sacramentis salutis, Sap. 16[:21]: *Substantia[[4]](#footnote-4) tua et dulcedinem quam habes in filios ostendebat*, etc. Dulcissimus in premiis eternitatis, Psal. [30:20]: *Quam magna multitudo dulcedinis tue, Domine*.

¶ Iso modo debet superior leuia intelligere, faciliter indulgere, largiter

/fol. 233vb/

premiare. Quarta dulcedo, scilicet, glorie est appetenda quia in aspectu speciosa, Eccli. 11[:7]: *Dulce lumen, et delectabile est oculis videre solem.* In gustu saporosa, Can. 2[:3]: *Fructus eius dulcis gutturi meo*. In optentu preciosa, Eccli. 24[:27]: *Spiritus meus super mel dulcis*. [1] Pet. 2[:2]: Quasi *modo geniti infantes*.

1. Secundo ] Lambeth *corr.* quam F 80. [↑](#footnote-ref-1)
2. Extranea ] *corr.* ernaris F 80, Lambeth. [↑](#footnote-ref-2)
3. esuriens ] *add*. esuriens. [↑](#footnote-ref-3)
4. substantia ] *corr.* sapientiam F 80, Lambeth. [↑](#footnote-ref-4)